**Erasmus+ KA1 mobilitási projektek – 2023/2024-es tanév**

**Egyéni beszámoló - munkatársak**

A résztvevő adatai

|  |  |
| --- | --- |
| Név | Kispéter Anna Edit |
| Beosztás, oktatott tantárgyak (ha releváns) | Oktató, Cukrász szakmai ismeretek elmélet és gyakorlat |
| Intézmény | Szegedi SzC Krúdy Gyula Szakképző Iskola |

A projekt adatai:

|  |  |
| --- | --- |
| Hivatkozási szám (projektkód): | 2023-1-HU01-KA121-VET-000130981 |

A mobilitás adatai

|  |  |
| --- | --- |
| Mobilitás típusa | * kurzus |
| Továbbképzés címe  (amennyiben releváns) | „069 – English language skills for teachers – Level 1” |
| Fogadó intézmény neve | Centre of English Studies  31. Dame Street, Dublin 2, Ireland |
| Fogadó intézmény típusa | * oktatási intézmény |
| Fogadó ország | Írország |
| Munkanyelv | angol |
| Mobilitás időtartama | 2024. 07. 15-töl 2024. 07. 19-ig  5 nap (munkanapok száma)  1-1 utazási napok száma |

A résztvevő feladatai a mobilitás előtt

**Kérjük, röviden mutassa be, hogyan készült fel a mobilitásra.**

|  |
| --- |
| * angol nyelvtanárhoz jártam felfrissíteni a tudásom * online oldalakon feladatokkal gyakoroltam pl.: Agendaweb, Ego4u, Duolingo * OLS-felület használata * folyamatosan tartottam a kapcsolatot a kiutazó partneremmel és a hazai projektkoordinátorral az utazás előkészítése céljából: szállás keresése, repülőjegyek foglalása * Írországról és Dublinról tájékozódtam könyvekből, internetről * megtekintettem a fogadó intézmény honlapját * felvettem a kapcsolatot a fogadó intézmény koordinátorával, hogy az odaérkezést követően milyen teendőkre számítsak, praktikus információkat kaptunk a kurzus indításával kapcsolatban |

Tanulási eredmények

**Az elvárt tanulási eredmények meghatározása a mobilitás tervezési szakaszában (pályázat)**

|  |
| --- |
| Az általam elvárt tanulási eredményeket a Learning Agreement, az angol nyelvű Képzési Megállapodás tartalmazta:   * Interperszonális kommunikációs készségek fejlesztése * Általános nyelvi készségek fejlesztése * Nyelvtani, szókincsbeli és kiejtési tudás javítása * Gyakorlati kommunikációs készségek javítása * Nyelvtanulási készségek és módszerek javítása megfigyelés és személyes tapasztalat révén |

**A tanulási eredmények értékelése a mobilitás után**

|  |  |
| --- | --- |
| Mit tanult, tapasztalt, sajátított el a mobilitás alatt? Miben fejlődött? | **Nyelvtani ismeretek**: alapszintű angol nyelvtani ismeretek bővítése, elmélyítése: alapvető igék, a határozott- és határozatlan névelők használata és a melléknevek fokozásának megértése, gyakorlása, helyes használata  Sokat fejlődtem az **élőbeszéd megértésében:** gyorsabban reagálok, jobban előjönnek a szavak, nem kell annyit gondolkodni a válaszon.  **Szókincs bővülése**: a nemzetközi csoportban, ahol rajtunk kívül olasz, chilei, japán, dél-koreai és mongol származású csoporttársaink voltak az alábbi témákban bővült a szókincsem: gasztronómia, földrajz, ház-lakás-lakhatás, foglalkozások megnevezése, érzelmek kifejezése, egyetértés- egyet nem értés kifejezése, phrasal verbs, a múlt idő kifejezése (-ed; rendhagyó igék), melléknevek. |
| Mennyire teljesültek az előzőleg meghatározott célkitűzései? | Az elvárásaimhoz képest a vártnál jobban teljesültek a kitűzött célok: nagyon sokat fejlődtem az élőbeszéd megértésében, azóta jobban értem az angol nyelvű filmeket, zenéket.  Bővült a szókincsem, javult a kiejtésem és az intonációm.  Nem gondoltam volna, hogy akár 5 nap alatt mekkora fejlődést érhet el az ember autentikus nyelvi környezetben. |
| A tapasztalatok milyen előnyt jelentenek a hazai előmenetele/további munkája során? | Munkám során többször kerülök kapcsolatba külföldi diákokkal. Fontos, hogy önállóan tudjak velük kommunikálni.  Szeretnék külföldi workshopokon, szakmai rendezvényeken, versenyeken részt venni.  A munkám során tanítom a nemzetközi cukrászat trendjeit, termékeit. Ezek feldolgozásához, az órákra való készülés során számos esetben angol nyelvű You Tube-videókat nézek, amelyeket sokkal jobban megértek a kiutazás óta. |
| Milyen új ismeretekre tett szert a fogadó intézmény országának, kurzus esetén a többi résztvevő országának oktatási rendszeréről, kultúrájáról? | A nyelviskola több kulturális kirándulást szervezett, amelyeken bemutatta Dublin és Írország, valamint Észak-Írország egy-egy fontos történelmi, kulturális eseményét, helyszínét. Múzeumokba, parkokba mentünk, például meglátogattuk Oscar Wilde szobrát, ahol híres mondásai is fellelhetők.  A nyelvtanfolyamon több náció is részt vett. Japán, dél-koreai, olasz, chilei, mongol fiatalokkal tanultunk együtt. Érdekes volt megfigyelni a tanuláshoz való hozzáállásukat és a társaságban való viselkedésüket.  Szorosabb kapcsolatot két spanyol (katalán) hallgatóval alakítottunk ki. Velük sokat beszélgettünk a magyar, ill. spanyol iskolarendszerről, továbbképzésekről is, ezzel bővítve szakmai kapcsolati hálónkat. |

**Hogyan alkalmazhatóak a mobilitás során megszerzett tanulási eredmények a saját munkámban, illetve a küldő intézmény gyakorlatában?**

(A terjesztésre, beépítésre vonatkozó tervek.)

|  |
| --- |
| Az Erasmus-program keretében iskolánkba érkező diákokkal, vendégtanárokkal és előadókkal való kommunikáció.  A bemutatók során tudok segíteni, beszélgetni a külföldi diákokkal és kísérőikkel.  Az Erasmus-program keretében külföldi partnerekhez ki tudok utazni szakmai gyakorlat céljából. A saját szakmai fejlődésemen túl ezáltal jobban fel tudom készíteni a kiutazandó diákokat a fogadó ország szokásaiból, a munkahelyek termékeiből, szokásaiból.  A tanórákra való készülésben (lsd. A tapasztalatok milyen előnyt jelentenek a hazai előmenetele/további munkája során?) |

A továbbképzés programja: az angol nyelvi kurzus munkaterve napi lebontásban

|  |
| --- |
| 1. nap: 2024.07.15.   Információk az iskoláról, a képzésről  Délelőtt nyelvi továbbképzés az iskolában:   * csapatépítés, alapvető kommunikációs helyzetek gyakorlása, * Bemutatkozás témakör feldolgozása * beszédgyakorlatok (kiejtés gyakorlása) * Szerepjátékok: szóbeli kommunikációs gyakorlatok   Délután üdvözlő túra Dublin belvárosában a nyelviskola szervezésében   1. nap: 2021.07.16.   Délelőtt nyelvi továbbképzés az iskolában:   * a mindennapi élet során használt gyakori kifejezések gyakoroltatása * Érzések, érzelmek kifejezése témakör feldolgozása * szójátékok a szókincs fejlesztése céljából * hatékony kommunikáció - beszédgyakorlatok   Délután gasztrotúra Dublin belvárosában a nyelviskola szervezésében   1. nap: 2024.07.17.   Délelőtt nyelvi továbbképzés az iskolában:   * nyelvtani ismeretek áttekintése * szintrehozási feladatok * csoportos beszédgyakorlatok * a Szabadidős tevékenységek c. témakör feldolgozása   Délután városnézés Dublin belvárosában   1. nap: 2024.07.18.   Délelőtt nyelvi továbbképzés az iskolában:   * Földrajzi ismeretek témakör feldolgozása: kontinensek, országok, fővárosok, domborzat * Hallás utáni szövegértés fejlesztése * e-mailek írása – íráskészség fejlesztése * szerepjátékok * beszédgyakorlatok, helyes kiejtési gyakorlatok   Délután városnézés Dublin belvárosában   1. nap: 2024.07.19.   Délelőtt nyelvi továbbképzés az iskolában:   * Sütés-főzés-háztartás témakörének feldolgozása * önértékelés, a kurzus értékelése * Záró foglalkozás: bemutató megtartása   Délután közös búcsú Dublintól és spanyol barátainktól |

Dátum: 2024. október 07.

résztvevő aláírása